Coordenadas: 49°57′00″N 15°16′01″L﻿ / ﻿49.95000, -15.26694

**Kutná Hora** é unha vila da República Checa, capital do distrito do mesmo nome na rexión de Bohemia Central. En 2013 tiña 20.470 habitantes.

Historia
--------

A vila naceu no século XIII, ligada ás minas de prata que hai nas proximidades, se ben a explotación das mesmas data polo menos do século X, pois atopáronse dínares de prata de finais dese século no asentamento de Malín. Tivo unha grande riqueza económica por mor do título outorgado por Venceslau II de Bohemia, e até o século XVI tivo gran relevancia, chegando a competir con Praga en poder económico, cultural e político.

En 1420 o emperador Sexismundo estableceu na vila a base militar desde onde atacar aos Taboritas durante as guerras husitas. Esta campaña militar acabou coa toma da cidade por Jan Žižka, que a levou a outro período de esplendor económico. Porén, despois da reconciliación das partes contendentes, a vila foi incendiada polas tropas imperiais para evitar que volvese caer en mans dos Taboritas.

En 1541 as minas sufriron unha inundación, e a insurrección de Bohemia contra Fernando I de Habsburgo fixo que a cidade perdese os seus privilexios. A Guerra dos Trinta Anos e varias epidemias de peste fixeron que a vila perdese definitivamente toda a importancia que tivera no pasado.

Patrimonio
----------

O centro histórico de Kutná Hora foi declarado Patrimonio da Humanidade pola Unesco en 1995, destacando nel a Igrexa de Santa Bárbara (iniciada en 1388 e rematada en 1905) e a Catedral da Nosa Señora en Sedlec.

Outros lugares de interese son a capela do Corpus Christi, o Castelo Real (tamén chamado Patio Italiano), o claustro das Ursulinas (século XVIII), a colexiata de Santiago, o colegio dos Xesuítas, a columna votiva da peste e as igrexas de Santiago e San Xoán Nepomuceno.

No barrio de Sedlec están dous dos monumentos máis importantes da vila: a Capela funeraria de Todos os Santos, co seu osario, e a igrexa da Nosa Señora.

Galería de imaxes
-----------------

* Colexio Xesuíta.Colexio Xesuíta.
* Casa de Pedra.Casa de Pedra.
* Patio italiano.Patio italiano.
* Igrexa de Santa Bárbara.Igrexa de Santa Bárbara.
* Columna votiva da peste.Columna votiva da peste.
* Capela Funeraria de Todos os Santos de Sedlec.Capela Funeraria de Todos os Santos de Sedlec.
* Escudo dos Schwartzenberg.Escudo dos Schwartzenberg.
* Catedral da Ascensión da Nosa Señora en Sedlec.Catedral da Ascensión da Nosa Señora en Sedlec.

Cidades irmandadas
------------------

|  |  |
| --- | --- |
| * Bamenda
* Hungría Eger
* Italia Fidenza
* Ucraína Alum Podolsky
* Eslovenia Kremnica
 | * Pushkin
* Francia Reims
* Dinamarca Ringsted
* Stamford
* Polonia Tarnowskie Góry
 |

Notas
-----

1. ↑  "Kutná Hora: Historical Town Centre with the Church of St Barbara and the Cathedral of Our Lady at Sedlec", UNESCO Culture Sector *(en inglés)*.

Véxase tamén
------------

### Outros artigos

* Kutnohorita, mineral así chamado por ser descuberto nas minas da vila.

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Kutná Hora*** |

* Kutná Hora Arquivado 18 de febreiro de 2019 en Wayback Machine. (*en checo*).

|  |  |
| --- | --- |
| Control de autoridades | 
* Wd: Q155975
* WorldCat
* VIAF: 153661033
* BRE: 2123936
* EBID: ID
* GeoNames: 3072463
* GND: 4098868-5
* ISNI: 0000 0004 0574 8085
* LCCN: n84224807
* NKC: ge129717
* OSM: 441804
* Pleiades: 118793
* TGN: 7011655

 |